אליפות העולם בשחמט 2024

**אליפות העולם בשחמט 2024** היא דו־קרב שחמט לקביעת אלוף העולם בשחמט שהתחיל ב-25 בנובמבר 2024 והסתיים באמצע חודש דצמבר של אותה שנה. בדו-קרב ניסה אלוף העולם משנת 2023 דינג לירן מהרפובליקה העממית של סין להגן על תוארו אל מול הטוען לכתר – הזוכה בתחרות המועמדים גוקש דומרזו מהודו. האליפות אורגנה על ידי איגוד השחמט העולמי "פיד"ה". לראשונה מאז נערכת האליפות, שני המתחרים על התואר הם מיבשת אסיה. בתחרות ניצח גוקש דומרזו עם ½7 נקודות ובכך הוא הפך לאלוף העולם השמונה־עשר והצעיר ביותר.

שני השחקנים התמודדו בעבר שלוש פעמים במשחקים קלסיים, בשני מקרים בתחרויות טאטא סטיל (בשנים 2023, 2024), ובשני המקרים דינג ניצח בצבע השחור. פעם אחת בתחרות סינקפילד, בשנת 2024, והמשחק הסתיים בתיקו.

זהו אחד הדו-קרבות הבודדים על אליפות העולם בו רוב מוחלט של שחמטאי הצמרת משוכנעים כי המתמודדים אינם נמנים עם הצמרת העליונה של השחמטאים בסוף שנת 2024. נכון לחודש נובמבר 2024 מדורג גוקש במקום החמישי בעולם עם מד-כושר 2783 ודינג במקום ה-23 בעולם עם 2728 נקודות. במקום הראשון מגנוס קרלסן עם 2831 נקודות, פער של מעל 100 נקודות מד כושר.

האליפות נערכה באי סנטוסה בסינגפור וקרן הפרסים נקבעה על סכום של 2.5 מיליון דולר אמריקאי.

דינג נעזר בריכרד רפורט, רב-אמן הונגרי וב רב-אמן סיני כעוזריו במהלך האליפות.
גוקש נעזר ב רב-אמן פולני.

## תחרות המועמדים

תחרות המועמדים נערכה בטורונטו שבקנדה בין התאריכים 3 באפריל ו־22 באפריל 2024. בתחרות נאבקו שמונה שחמטאים על הזכות להשתתף באליפות העולם כיריביו של דינג לירן, אלוף העולם הנוכחי.
בתחרות השתתפו השחקנים הבאים:

בתחרות ניצח גוקש דמרזו מהודו, בכך הוא היה לאדם הצעיר ביותר שניצח בתחרות המועמדים של פיד"ה אי פעם.

## תוצאות המשחקים
### משחקים בקצב מלא

## משחקי הדו-קרב

### משחק ראשון

דינג לירן בחר בהגנה הצרפתית מתוך כוונה להפתיע את גוקש דומרזו, אך נראה שגוקש לא הופתע. הוא המשיך לשחק במהירות רבה כולל החידוש 10.ז4. לפני מהלך זה הוא חשב 20 שניות, כך שככל הנראה הוא היווה חלק מההכנה שלו. סך הזמן שהשקיע גוקש עד לאחר המהלך הזה היה כשתי דקות, ואילו לירן כבר השקיע 49 דקות.

בשלב זה של המשחק נראה היה שדינג עצבני ופגיע וגוקש חזק ובטוח בעצמו, אבל זה לא באמת היה המצב. דינג נלחם קשה כדי להשיג עמדה שבה ניתן לשחק, ואילו גוקש לאחר ששיחק את מסעי תאוריית הפתיחה התקשה להיכנס למסגרת התודעה הנכונה, וכמה מהמהלכים הבאים שלו היו קצת רופפים.

אחרי 18...פב2 גוקש התחיל להיאבק, 20.צאג1 21.ו5 ו-22.מהה1 כולם היו מסעים רעים שהשאירו אותו על סף תבוסה. דינג שיחק במהירות ובביטחון אבל אולי במקום המסע 23...צג4 עדיף היה לשחק 23...0-0 ו-27...ו:ה6? (27...ר:ה6) היה מהלך שהיה צריך להשאיר את התוצאה פתוחה. 30.מהג2? הייתה שגיאה מכרעת (30.רג5! מה:ז5 31.צו3! (לא ה-31.מה:ח7 המרהיב בגלל מהד4+)) שלאחריה עמדת גוקש הייתה כמעט משותקת. לאחר ניסיון אחרון של 42.רה6+ שנענה במסע הנכון 42...מח8 (42....מח7 43.מה:ה4!=) בחר גוקש להיכנע. גוקש הספיק לעשות את המסע ה-40 כשנותרה לו שנייה אחת, לדינג היו כמה דקות לבצע את המהלך האחרון שלו.

זה היה קרב מעניין אבל לא משחק טוב במיוחד עם יותר מדי אי דיוקים משני הצדדים. העובדה שדינג לא זכה במשחק שחמט קלאסי מאז שניצח את  ב-27 בינואר בויק אן-זהה השנה בוודאי הדאיגה אותו, ניצחון זה פתר את הבעיה. ראוי לציון שדינג לא קם מהלוח למעלה מארבע שעות, עד לאחר סיום המסע ה-40. אחרי המשחק הודה גוקש שהיה עצבני, כפי שאכן הורגש.

מגנוס קרלסן אמר על המשחק "הופעה טובה מאוד של דינג לירן, הטובה ביותר שלו מזה זמן רב, אבל במקביל זו הייתה גם הופעה נוראית של גוקש. קשה לתאר עד כמה זה היה גרוע. גוקש לא קיבל החלטה טובה אחת בכל המשחק. הכל היה לא בסדר. הוא עשה בחירת פתיחה אגרסיבית..

### משחק שני
המשחק השני באליפות בין דינג לירן לגוקש הסתיים ב-23 מסעים בלבד. "הרעיון הבסיסי שלי היה לשחק בזהירות, והייתי מרוצה עם תיקו." אמר דינג. הפתיחה הייתה פתיחה איטלקית ודינג ניסה לתקן את אגף המלכה ואז לנצל את החולשות שם. זו לא הייתה רמת ההכנה העמוקה שראינו מוישוואנתן אנאנד ובוריס גלפנד לפני יותר מעשור. דינג הודה שלא הכיר את התאוריה לאחר המסע ה-14, ולאחר 20.פה2?! (20.ח4!? זו אולי ההזדמנות האחרונה ללבן לעשות משהו) המשחק היה פשוט שקול ותיקו הייתה התוצאה הטבעית.

### משחק שלישי
בפתיחה גוקש שיחק חידוש תאורטי חשוב, שיצריך מחקר כדי להבין איך להתמודד מולו.

בהסתעפות החילופין של פתיחת גמביט המלכה גוקש בחר לאפשר את ההסתעפות 6.מהג2 ז6 שהיא חלק מרכזי ברפרטואר של פתיחות רבות לשחור בימינו בהתחשב בעובדה שיש דרכים ברורות למדי לשוויון אחרי המסע המקובל 7.רז5. בשנה שעברה היו מספר קטן של משחקים ברמה גבוהה שהתחילו במשחק בקצב מהיר של ולדימיר קראמניק שנקט ב-7.ח3 עם הרעיון של 7...רו5 8.מהב3 מהב6 9.ז4. בהתחשב בכך שההסתעפות הראשית נחשבת טובה עבור השחור, זו הפתעה שהמהלך הזה לא נוסה לעיתים קרובות יותר. העמדות המתקבלות לא טובות יותר ללבן בהכרח אבל הן מאוד חריפות.

התפתחות המשחק מראה בבירור שדינג ידע מה הוא עושה, אבל משך הזמן שלו נזקק לחשב את המסעים היה רב. אחרי 10...רג2 הבעיה של דינג הייתה הרץ הפגיע שלו. במסע ה-13...פבד7 השקיע דינג 37 דקות אבל החישוב היה מדויק. גוקש השקיע רבע שעה על חישוב 14.פד2. אין ספק שהיו לו עוד אפשרויות שהוא שקל, בנוסף להיכנס למסגרת משחק נכונה לאחר ששיחק עד אז הרבה מסעים תאורטיים הוא חיוני ומשהו שהוא לא עשה במשחק הראשון. דינג המשיך עם המהלך היחיד 14...צז8 וגוקש בחר ב-15.ז5 שלא היה הבחירה המובילה של תוכנות השחמט אבל הקשה על דינג.

עד המסע ה-18 נראה היה שדינג משחק בסדר אבל היה לו ההמשך 18...רו5 19.ה4 רה6 הפשוט למדי, או ההמשך הטוב יותר המסע ה-18 ...רה7 שהרבה יותר קשה לחישוב אבל במקום זאת הוא שיחק את המסע המסובך 18...צח5, ואחרי 19.ה4! הרץ שלו נלכד. דינג אמר שהוא החמיץ את 23.פה2 אבל ההסתעפות הזו הייתה מסובכת מדי לחישוב כשהוא כבר עם מעט זמן על השעון (לאחר המסע ה-18 נותרו לדינג 27 דקות, לגוקש שעה ו-27 דקות).

המשחק הסתיים במסע ה-37 כאשר דינג הפסיד בזמן, אבל העמדה שלו הייתה אבודה כבר מסעים רבים לפני כן. משלושת המשחקים הראשונים ניתן להסיק שכושרו של דינג לא ירוד כפי ששחמטאים רבים כתבו לפני הדו-קרב. מצד שני נראה היה שדינג מתקשה לזכור את ההכנה התאורטית של הפתיחה ומשקיע זמן רב במסעים הראשונים.

### משחק רביעי
דינג לירן שיחק פתיחה מהאגף שהתפתחה למשחק שקט מאוד. גוקש הודה שהופתע אבל נזכר שראה מבנה כזה בעבר ובחר במעין פתיחת לונדון הפוכה.

בכל מקרה אחרי 12.פד4 ללבן היה פרש בעמדה טובה מאוד והתקפה באגף המלכה. גוקש ידוע בגישה החישובית המאוד קונקרטית שלו ו-13.... פה5! היה סוג של הזמנה למסע ו-4 במהלכים הבאים, אבל כשהגיע לזה ו-4 לא נראה מאוד מושך לדינג, בעיקר בגלל שהמסע הזה לא מביא ליותר מתיקו ללבן בהנחת המשחק הטוב ביותר, וטומן בחובו סכנות מסוימות. המסע 16.פו3 של דינג ויתר על ניסיון להשיג יתרון ואם זה היה משחק רגיל השחקנים היו מוצאים דרך לסיים בתיקו במהירות. למעשה הם עשו את המקבילה לכך והחליפו את רוב הכלים ולאחר המסע ה-42 סיימו בתיקו על ידי חזרה משולשת על המסעים.

### משחק חמישי
דינג נקט פעם נוספת בהגנה הצרפתית וגוקש ניסה את הסתעפות החלופין. להסתעפות הזו יש כבר זמן רב מוניטין של הובלה לתיקו, מאז הקרב של מיכאיל גורביץ' כשניסה אותה כדי להבטיח תיקו מול נייג'ל שורט בתחרות הבין אזורית בשנת 1990. עמדות סימטריות יכולות להוביל לתיקו, אך יתרונות קטנים לכאורה יכולים להיות קטלניים.

האופן שבו דינג שיחק את זה עם 5...ג5 ו-6...ג4 הביא לחוסר איזון בעמדה, המלכות הוחלפו במסע השמיני ודינג הצריח באופן מלאכותי. אגף המלכה של דינג היה קצת כבול אבל היה לו יתרון פוטנציאלי באגף הזה. לאחר מכן דינג חשב 42 דקות על 14...ח6 ו-15...פח5, ובנה מערך מצוין. הוא אמר שהוא העריך מה יקרה אחרי 17.ז4 ששיחק ועמדתו הייתה לפחות שווה.

גוקש עשה טעות בשיפוט עם 23.ד:ה5 שלו ולא 23.צ:ה5= 23....פד3 של דינג! גרם לו להבין שהוא צריך לנסות לעשות תיקו. גוקש היה מודאג מאוד מ-27...רה6 ולא ברור מדוע דינג לא שיחק את זה. 27...רג6?! כבר איבד הרבה מהיתרון שלו, ו-29...רג6?! (29...רח5 עדיין היה מעניין) איבד את השאר. המשחק הסתיים בתיקו במסע הארבעים.

### משחק שישי
דינג לירן ניסה הסתעפות צדדית של שיטת לונדון שנראה היה שתפסה את גוקש במקצת לא מוכן. דינג התמודד עם פתיחה זו בשנה שעברה מול מגנוס קרלסן בתחרות טאטה סטיל, וסיים בתיקו..

גוקש לא היה בצרות, אבל השתמש בהרבה זמן לחישוב מסעי הפתיחה בזמן שדינג היה בבירור עדיין במסגרת ההכנה התאורטית שלו; עד המסע ה-20 גוקש השקיע 53 דקות חשיבה לעומת 7 של דינג. ההכנה הזו כנראה הסתיימה בסביבות המסע ה-20 ודי מהר דינג חיפש תיקו. גוקש לא ראה סיבה לסיים את המשחק ולדחיית הצעת התיקו יש ערך פסיכולוגי. אם תוכנות המחשב עדיין העדיפו את עמדתו של דינג לא באמת היה סביר שהעמדה תגרום לבעיות במציאות, 34.מהז5 עם הרעיון של ח4 הייתה הדרך לשמור על היתרון, אחרי 34.מג2 העמדה הייתה לפחות שקולה עבור השחור ואולי 36...מז7 עשוי היה להוביל ליתרון קטן לשחור. במסע ה-42 נקבעה תוצאת תיקו על ידי חזרה על המסעים.

ולדימיר קראמניק אמר שהוא מאוכזב מאיכות המשחק עד כה בהתמודדות על התואר ונזף בשחקנים על כך שהם חישבו יותר מדי ולא שיחקו כמו בני אדם. "למען האמת, אני מאוד מאוכזב מהמשחק היום (משחק 6). אפילו משחק 5 לא היה ברמה גבוהה במיוחד, אבל היום זה היה באמת - עבור מקצוען - זה היה משחק ממש חלש של שני השחקנים. זו רמה מאוד מאכזבת".

### משחק שביעי
המשחק השביעי באליפות העולם בשחמט בין דינג לירן לגוקש הסתיים בתיקו לאחר 5 וחצי שעות של משחק.

לגוקש היו את הכלים הלבנים והוא חזר לפתיחה שבה נקט פעמים רבות בעבר,פתיחת רטי, והשתמש בהסתעפות נדירה 7.צה1 ששוחקה בעיקר במשחקי בזק. זה הציב בפני דינג לירן את הבעיה של מציאת דרך נכונה להצבת הכלים, ולמרות שזה לא היה נוח עבורו, לא נראה שהוא היה כל כך בצרות עד שהחמיץ את המסע המדויק 23...ג3. עמדתו התחילה להתדרדר די מהר לאחר מכן. גוקש לאחר מכן החליף מלכות ופגע במבנה ההרגלים באגף המלך של דינג, לא בהכרח דבר רע אבל אולי לא הכי מדויק. לאחר מכן, דינג התגבר על מסעו ה-33 של גוקש 33.ר:ז7 שהפך את חייו של שחור לקלים יותר ואחרי זה דינג הציל את עמדתו, אבל הוא עדיין היה צריך להשלים את 40 המסעים בזמן ועם שבע שניות למסע ה-40 הוא שיחק 40...מה5? במקום 40...פג8 וזה נראה לא טוב.

גוקש התחיל לשחק בצורה לא מדויקת כמה מסעים מאוחר יותר, 44. מה1 לא היה טוב, 44...ו6! מציב בעיות ואחריו 45...צד3! אפילו כאן 46.מה2! כנראה היה מוביל לניצחון עם המסעים הטובים ביותר אבל 46.רד1? שהחמיץ ש 48.צג4 צח3! מחזיק את העמדה פירושו שגוקש קלקל את סיכויי הזכייה שלו. דינג לא נזקק להזדמנויות נוספות כדי לסיים את המשחק בתיקו לאחר 72 מסעים.

### משחק שמיני
לאחר המשחק השמיני יש שוויון 4-4. אף אחד מהשחקנים לא נראה מאוכזב במיוחד מכיוון שהם סיימו בתיקו משחק קשה מאוד שבו תוכנות השחמט הראו שלשני השחקנים היו עמדות זכויות בשלבים שונים של המשחק.

דינג עובר בכל משחק מפתיחה לפתיחה, אסטרטגיה של הפתעות. גוקש הביא חידוש תאורטי עם 7...ו6 לאחר שדינג בחר בפתיחה האנגלית. מה שקרה הוא שהמשחק קיבל כיוון ייחודי, לדינג היה צריח חשוף באמצע הלוח ומבנה רגלים מאוד יוצא דופן. כל זה גרם לשחקנים להתקשות להבין מה קורה, ונראה שזה נעשה קשה יותר ככל שהמשחק התקדם. 22.צב1 הווה את תחילת הצרות של דינג והוא הרגיש שהוא חייב לוותר על הרגלי בטור א' וכך לגוקש היו שני רגלים חופשיים באגף המלכה יתרון שהיה צריך להיות מכריע. עם זאת היו כמה כפיתות שעל גוקש היה לסדר והמחשב הציע 26...פדג5 כמסע המנצח, גוקש חשב שהמהלך נראה מוזר ונראה קצת לא משוכנע אפילו במסיבת העיתונאים. אחרי 28.מהה1! (החמצה על ידי גוקש) רה6? הפך דינג למנצח לפי תוכנות השחמט, אך גם הוא לא השתכנע לגמרי, 31.פה1 היה אמור להיות הכי מדויק, 31.פד4 היה טבעי יותר וגם אחרי 32.פג6 גוקש לא היה בטוח שהוא עומד גרוע יותר ודחה תיקו מאוחר יותר על ידי חזרה על מסעים (אחרי המשחק הוא אמר שהוא מבין שהוא עומד גרוע יותר). עד מהרה המשחק אכן הסתיים בתיקו על ידי חזרה על אותה עמדה שלוש פעמים.

### משחק תשיעי
אחרי המשחק ההפכפך ואירועי המשחק השמיני, התפתח במשחק התשיעי משחק שונה, שהחל בפתיחה הקטלאנית, פתיחה שבאופן כללי מובנת היטב על ידי השחקנים המובילים בימים אלה. 10.רג3 של גוקש היה מסע נדיר ששוחק פעמים בודדות ברמה העליונה. 13.ב4 נראה אגרסיבי וזה עורר סיבוכים, נראה שלשחור היו כמה רעיונות להשוות, ונראה שדינג ראה כמה מהם, שכן הספיק אי דיוק קל 20. מהב5 ואחרי הרצף 20... צ:א2 21.פ:ב6 מהא7 22.מהב1 צב8 דינג פתר את כל הבעיות שלו ובשאר המשחק מצא דרך לחלוק את הנקודה. שני השחקנים נראו במצב רוח טוב לאחר משחק סביר זה.

### משחק עשירי
כששיחק בלבן, אלוף העולם שוב פתח בשיטת לונדון, וחזר על ההסתעפות שבה נקט במשחק השישי. הפעם, הוא ניסה רעיון לא שגרתי: 5.רה2, ואחריו 6.ד:ג5 ו-7.ג4 - מבנה ששימש בעבר את העוזר שלו, ריכרד רפורט. הפרשן העיר "זו הפעם השלישית בהיסטוריה של משחקי אליפות העולם שאנו רואים את שיטת לונדון, ואת שלושתם שיחק דינג".

כמה מסעים אחרי כן, מבנה הרגלים דמה לאחת מההסתעפויות הרבות של גמביט המלכה, אבל עם הרץ ב-ג1 של לבן שפותח מחוץ לשרשרת הרגלים. סריקה של מסד הנתונים חשפה כמה משחקים ששיחק ריכרד רפורט, באותה הסתעפות מול לבון ארוניאן ו בשנים 2018-2019.

העמדה של שחור מאוד יציבה, אין לו חולשות. ללבן יש יתרון דינמי קטן מאוד, פיתוח מעט טוב יותר. הוא צריך לנצל את המומנטום הזה כדי לפתח איזושהי יוזמה", אמר פבל אליינוב, מאמן לשעבר של שחקנים מובילים רבים כמו בוריס גלפנד ואנה מוזיצ'וק.

דינג לירן לא נראה במצב רוח לשחק משחק התקפי. הוא מצא במהירות הזדמנות להחליף מלכות וכמה כלים נוספים, מה שגרם לחולשת רגלי קטנה מאוד באגף המלך של יריבו - זה בהחלט לא נראה מספיק כדי ללחוץ על ניצחון. "חשבתי שיש לי יתרון יציב אבל אחרי 11...רה7 זה לא המקרה. הרץ שלי רע מאוד", הודה דינג.

"דינג מחפש יתרון קטן אך נטול סיכונים לחלוטין. השארת המלכות על הלוח הייתה הרבה יותר שאפתנית", הוסיף אליינוב. ללא סיכוי אמיתי לתוצאה חיובית, דינג החליף מלכות ועבר לסיום שווה לחלוטין. המשחק הסתיים בתיקו על ידי חזרה משולשת על המסעים במסע ה-36.
"ברור, אני מוכן למשחק בשני הצבעים, אבל להשיג תיקו מוצק כזה עם שחור זו ללא ספק תוצאה טובה", אמר גוקש לאחר המשחק.

### משחק אחד עשר
המשחק האחד-עשר באליפות העולם היה שונה לחלוטין מהמשחק העשירי, גוקש בחר בפתיחת רטי ודינג בחר בהסתעפות חריפה שהכניסה אותו לצרות שכן לא נראה שהוא זיהה מראש את הסיבוכים בעמדה. דינג חשב במשך כשעה על המסעים הרביעי והחמישי שלו והכניס את עצמו לדוחק זמן כבר מהתחלת המשחק. המסע 5.א3 של גוקש הוצג לו יום קודם והוא למעשה איבד את היתרון שלו די מהר, גוקש השקיע למעלה משעה למצוא את המסע 11.ז3 אבל אז אחרי 15.צד1?! ה-6 או 15....מהב8 דינג היה בעמדה הרבה יותר טובה. אחרי 15...ז6 גוקש השתלט על המשחק אבל לקח לו זמן להבין שהוא עומד טוב יותר. במסע ה-25 לשני השחקנים נותרו 15 דקות לחישוב 15 מסעים, אלא שדינג השתמש אז ב-7 דקות לחישוב המסע ה-25. 26...צד6 עשוי היה לשמור על שוויון, ואז גוקש התעלם מהטקטיקה 28. פ:ב7! במקום זאת שיחק מהר ותשובתו המהירה של דינג הרסה את העמדה.

### משחק שנים עשר
לדינג היו הכלים הלבנים ושוב הייתה פתיחת חריפה מאוד מהאגף לאחר שגוקש בחר 4...ד4, דרך לא בטוחה לשחק. התפתחה פתיחה אנגלית לא מאוזנת שבה גוקש עשה מספר ויתורים עד שלא דייק במסע ה-13...צב8?!, 16...פד7?! והמסע המפסיד 22...רז5? אלו היו רגעי המפתח. לאט לאט התחוור לדינג שהעמדה שלו הייתה הרבה יותר טובה אחרי 23.פו4, כשגוקש הרגיש צורך לשחק 23...ר:ו4, הוא איבד את כל המשבצות השחורות על הלוח, המשחק היה אבוד, ודינג לא עשה שום טעויות בהמשך.

### משחק שלושה עשר
המשחק השלושה עשר הסתיים בתיקו לאחר 68 מהלכים. גוקש הפתיע את דינג בפתיחה והיה עדיף במשך חלק גדול מהמשחק; היה לו סיכוי מוחשי שהוא החמיץ במסע 31, לרוע מזלו של גוקש המסע בו בחר נראה כאילו גם הוא עשוי להביא את הניצחון.

גוקש חזר ל-1.ה4 ודינג שוב בחר בהגנה הצרפתית. המסע 7.א3 כבר נחשב נדיר, והשחקנים מצאו עצמם מחוץ לתאוריה במהרה. העמדה הפכה לגמרי לא מאוזנת לאחר 10...פג4 11.ר:ג4. ייתכן שגוקש היה צריך לנסות את 12.מהז4, זו העדפת תוכנת השחמט, אבל תוך כדי משחק גוקש לא ראה את היתרונות של המסע הזה. 17.מהו3 הביא לעמדה שווה לפי המחשב אבל העמדה נשארה מאוד מתוחה ודינג אמר שהוא החמיץ את 19.מהה2 וגם את 22.רו4! שלאחריו עמדת השחור מתחילה להיות בעייתית. 23...צג6 היה הרבה יותר טוב מ-23...צב7 אבל גוקש בחר במסע ה-25.ר:ה7 המוזר למדי ואמר שהוא חשש מ-פד5 אבל היו דרכים אחרות חזקות לעצור את זה. ואז התרחשו רגעי המפתח של המשחק. 30.צדה1 אילץ את דינג להחליף שני צריחים תמורת המלכה, אבל 30...מהו7? היה פשוט גרוע וחילופי שני הצריחים נתן כמעט שוויון. המשך אובייקטיבי חזק מאוד עם 31.צ:ה8 מה:ה8 32.פה4 שנראה מאוד קשה להגנה, אבל לדינג לא הייתה תשובה עבור 31.פה4 וחשב שאולי יצטרך להיכנע. למזלו היו לו 31...צו8! שלמעשה קרוב מאוד לשוויון אחרי 32.פד6 צג7! אחרי זה דינג גרם לשאר המסעים להיראות קלים, הגיע למסע ה-40 בעמדה שקולה והמשחק הסתיים בתיקו ללא אירועים מיוחדים נוספים.

### משחק ארבעה עשר

דינג ניסה 1.פו3 ו-2.ז3 וגוקש הפתיע אותו עם הסתעפות נדירה מאוד. המשחק עקב אחר משחקים רבים שבהם העמדות היו מעט בלתי ברורות וקשות להערכה, גם אם לא היה בהן הרבה. 19.ר:ד4 היה הרבה יותר טוב מ-19.ג:ב5?! ואחרי 25...ב4 לשחור היה שוויון מלא. 26.א4 היה יותר מדי לטובת השחור, הרעיון שלו היה לבצע החלפות ולעבור לסיום נחות אך שקול כמו במשחק ה-13. אבל ללבן תמיד יהיה הרבה יותר מאמץ להשיג את התיקו. ישנה אמרה מקובלת של "עמדה של שתי תוצאות" שבה ניתן לשחק על ניצחון מבלי לדאוג לתבוסה וזה מה שדינג עשה אבל בצד הלא נכון. ממה שהוא התעלם בסופו של המשחק היה מזעזע בפשטות שלו. הוא הסכים להחליף צריחים כנראה מבלי לשים לב שהרץ הלבן ב-א8 ושחור יוכל לאלץ החלפת הרצים ולעבור לסיום רגלים זכוי. כנראה שלקח לא מעט זמן עד שדינג הבין מה הוא עשה.

## קישורים חיצוניים

* 
* אליפות העולם בשחמט 2024, באתר Chess


### fide
* Ding Liren takes down Gukesh in the first game of title match
* Gukesh: "Today was a good day!"
* Gukesh strikes back to tie FIDE World Championship
* 100% accuracy for Ding Liren and Gukesh in their 4th game draw
* World Championship Game 5: Ding Liren lets Gukesh off the hook
* World Championship Game 6: Accurate defense by Gukesh secures another draw
* World Championship Game 7: Ding Liren escapes by the skin of his teeth
* World Championship Game 8: Thrilling battle ends in a draw
* FIDE World Championship Game 9: The calm after the storm
* FIDE World Championship Game 10: Ding hits a brick wall as match stands at 5-5
* FIDE World Championship Game 11: Ding collapses under pressure as Gukesh takes the lead
* FIDE World Championship Game 12: Ding Liren defeats Gukesh D to tie the match
* FIDE World Championship Game 13: Ding dodges a bullet
* FIDE World Championship Game 14: Gukesh D crowned 18th World Champion

### The Week in Chess
* Ding Liren wins game one of his title defence against Gukesh
* Ding takes no risks at all in drawn game two
* Gukesh wins his first game to level up against Ding in World Championship game 3
* Ding puts very little pressure on Gukesh in drawn Game 4
* Ding has a brief chance to push for a win against Gukesh in drawn game 5
* Ding and Gukesh draw game 6 of the World Chess Championship
* Gukesh allows Ding to escape with a draw in World Championship game 7
* Ding and Gukesh both have chances to win a difficult World Championship game 8
* Gukesh and Ding draw a well played Catalan in World Championship Game 9
* Damp squib of an opening from Ding means that World Championship Game 10 was drawn quickly
* Ding blunders in a game of extraordinary mutual tension - World Championship Game 11
* Ding scores a crushing win against Gukesh to level the World Championship match at 6-6
* Ding survives a serious scare in World Championship Game 13
* Gukesh is the new World Chess Champion after Ding makes an extraordinarily simple blunder

### agadmator's Chess Channel
* Gukesh vs Ding GAME 1 FIDE World Chess Championship Match 2024
* Ding vs Gukesh GAME 2 FIDE World Chess Championship Match 2024
* Gukesh vs Ding GAME 3 FIDE World Chess Championship Match 2024
* Ding vs Gukesh GAME 4 FIDE World Chess Championship Match 2024
* Gukesh vs Ding GAME 5 FIDE World Chess Championship Match 2024
* Ding vs Gukesh GAME 6 FIDE World Chess Championship Match 2024
* Gukesh vs Ding GAME 7 FIDE World Chess Championship Match 2024
* Ding vs Gukesh GAME 8 FIDE World Chess Championship Match 2024
* Gukesh vs Ding GAME 9 FIDE World Chess Championship Match 2024
* Ding vs Gukesh GAME 10 FIDE World Chess Championship Match 2024
* Gukesh vs Ding Liren GAME 11 FIDE World Chess Championship Match 2024
* Ding Liren vs Gukesh GAME 12 FIDE World Chess Championship Match 2024
* Gukesh vs Ding GAME 13 FIDE World Chess Championship Match 2024
* Ding vs Gukesh GAME 14 FIDE World Chess Championship Match 2024

### ChessBase India
* Gukesh vs Ding Liren Game 1 FIDE World Championship Match 2024 Ft. Sagar, Tania and Samay
* Ding Liren vs Gukesh Game 2 FIDE World Championship Match 2024 Ft. Sagar, Tania and Samay
* Ding Liren vs Gukesh Game 3 FIDE World Championship Match 2024 Ft. Sagar, Tania and Samay
* Gukesh is BACK! Game 3 Gukesh vs Ding Liren World Championship 2024
* Ding Liren vs Gukesh Game 4 FIDE World Championship Match 2024 Ft. Sagar, Tania, Amruta, Sahil
* Unbreakable Ding Liren vs Gukesh Game 4 World Championship 2024
* Ding plays the French again Gukesh vs Ding Liren Game 5 World Championship 2024
* 18-year-old Gukesh is a fighter! Ding Liren vs Gukesh Game 6
* When unstoppable force meets immovable object Gukesh vs Ding Liren Game 9
* "I wouldn't want to cheat"- D Gukesh - Game 9 Press Conference FIDE World Championship
* World Champion Ding Liren Shaky On The First Move? Game Ten World Chess Championship Singapore
* Ding vs Gukesh Game 10 FIDE World Championship 2024 Ft. Sagar, Tania, Sahil and Vishy


## הערות שוליים

2024
קטגוריה:תחרויות שחמט ב-2024
קטגוריה:תחרויות ספורט בסינגפור
קטגוריה:2024 באסיה